CELEX: 62012TN0090
Language: da
Date: 2012-02-27 00:00:00
Title: Sag T-90/12: Sag anlagt den 27. februar 2012 — Elegant Target Development m.fl. mod Rådet

21.4.2012   
            
            
               DA
            
            
               Den Europæiske Unions Tidende
            
            
               C 118/32
            
         Sag anlagt den 27. februar 2012 — Elegant Target Development m.fl. mod Rådet
   (Sag T-90/12)
   2012/C 118/54
   Processprog: engelsk
   
      Parter
   
   
      Sagsøgere: Elegant Target Development Ltd (Hong Kong, Kina), Eternal Expert Ltd (Hong Kong), Giant King Ltd (Hong Kong), Golden Charter Development Ltd (Hong Kong), Golden Summit Investments Ltd (Hong Kong), Golden Wagon Development Ltd (Hong Kong), Grand Trinity Ltd (Hong Kong), Great Equity Investments Ltd (Hong Kong), Great Prospect International Ltd (Hong Kong), Harvest Supreme Ltd (Hong Kong), Key Charter Development Ltd (Hong Kong), King Prosper Investments Ltd (Hong Kong), Master Supreme International Ltd (Hong Kong), Metro Supreme International Ltd (Hong Kong), Modern Elegant Development Ltd (Hong Kong), Prosper Metro Investments Ltd (Hong Kong), Silver Universe International Ltd (Hong Kong) og Sparkle Brilliant Development Ltd (Hong Kong) (ved barristers F. Randolph og M. Lester samt solicitor M. Taher)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Annullation af Rådets afgørelse 2011/783/FUSP (1) og Rådets gennemførelsesforordning (EU) nr. 1245/2011 (2), for så vidt som sagsøgernes navne er optaget på listen over personer og enheder, som de restriktive foranstaltninger finder anvendelse på.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Første anbringende, hvorefter sagsøgte har forsømt at give en fyldestgørende eller tilstrækkelig begrundelse for optagelsen af sagsøgernes navne på listen over personer og enheder, som de restriktive foranstaltninger finder anvendelse på.
            
         
               2)
            
            
               Andet anbringende, hvorefter sagsøgte ikke har opfyldt kriterierne for optagelse på listen og/eller har anlagt et åbenbart fejlskøn ved at fastslå, at disse kriterier var opfyldt i forhold til sagsøgerne og/eller optaget sagsøgerne uden fyldestgørende hjemmel herfor.
            
         
               3)
            
            
               Tredje anbringende, hvorefter sagsøgte har tilsidesat sagsøgernes ret til forsvar og ret til en effektiv domstolsprøvelse.
            
         
               4)
            
            
               Fjerde anbringende, hvorefter sagsøgte ubegrundet og uforholdsmæssigt har tilsidesat sagsøgernes grundlæggende rettigheder, herunder deres ret til beskyttelse af deres ejendom, virksomhed og omdømme.
            
         
      (1)  Rådets afgørelse 2011/783/FUSP af 1.12.2011 om ændring af afgørelse 2010/413/FUSP om restriktive foranstaltninger over for Iran, EUT L 319, s. 71.
   
      (2)  Rådets gennemførelsesforordning (EU) nr. 1245/2011 af 1.12.2011 om gennemførelse af forordning (EU) nr. 961/2010 om restriktive foranstaltninger over for Iran, EUT L 319, s. 11.